IZVEDBENI SKLEP KOMISIJE (EU) 2019/1895

z dne 7. Novembra 2019

o priznanju več otokov na Portugalskem kot prostih varooze in o spremembi Priloge k Izvedbenemu sklepu 2013/503/EU

(notificirano pod dokumentarno številko C(2019) 7905)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), in zlasti člena 15(2) Direktive,

ob upoštevanju naslednjega:

(1) Člen 15 Direktive 92/65/EGS določa, da kadar država članica meni, da je njeno ozemlje ali del njenega ozemlja prost ene od bolezni s seznama v Prilogi B k navedeni direktivi, mora Komisiji predložiti ustrezna dokazila, na podlagi katerih se sprejme sklep, s katerim se priznava, da je država članica ali del njenega ozemlja prost bolezni, in določiti dodatna jamstva, ki so potrebna za trgovanje.

(2) Varooza medonosnih čebel je navedena pod njenim prejšnjim imenom „varoza“ v Prilogi B k Direktivi 92/65/EGS, z Izvedbenim sklepom Komisije 2013/503/EU (2) pa je bilo že več ozemelj v državah članicah priznanih kot nje prostih. Navedena ozemlja so skupaj z dodatnimi jamstvi za trgovino navedena v Prilogi k Izvedbenemu sklepu 2013/503/EU.

(3) Portugalska je od Komisije zahtevala, da se otoki Corvo, Graciosa, São Jorge, Santa Maria, São Miguel in Terceira arhipelaga Azori priznajo kot prosti varooze, prosila je za določitev dodatnih jamstev za trgovino, ki ustrezajo tistim, ki se izvajajo na nacionalni ravni, in predložila ustrezna podrobna dokazila iz člena 15(1) Direktive 92/65/EGS v podporo zahtevi.

(4) Glede na podrobna dokazila, ki jih je predložila Portugalska, bi bilo treba otoke Corvo, Graciosa, São Jorge, Santa Maria, São Miguel in Terceira šteti za ozemlja Portugalske, ki so prosta varooze, in jih navesti v Prilogi k Izvedbenemu sklepu 2013/503/EU skupaj z dodatnimi jamstvi za trgovino.

(5) Izvedbeni sklep 2013/503/EU bi bilo zato treba ustrezno spremeniti.

(6) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 V preglednici iz Priloge k Izvedbenemu sklepu 2013/503/EU se vstavi naslednji vnos med vnosom za Finsko in vnosom za Združeno kraljestvo: PT Portugalska Otok Corvo PT01300 FLORES (SANTA CRUZ) Čebele (Apis mellifera) v kateri koli fazi svojega življenjskega cikla vključno z roji, maticami, družinami ter panji in okviri, ki se uporabljajo. Otok Graciosa PT05200 GRACIOSA (SANTA CRUZ DA GRACIOSA) Otok São Jorge PT02700 SAO JORGE (VELAS) Otok Santa Maria PT02500 SANTA MARIA (VILA DO PORTO) Otok São Miguel PT02600 SAO MIGUEL (PONTA DELGADA) Otok Terceira PT02800 TERCEIRA (ANGRA DO HEROISMO)

Člen 2 Ta sklep je naslovljen na države članice.

V Bruslju, 7. Novembra 2019 Za Komisijo Vytenis ANDRIUKAITIS Član Komisije

(1) UL L 268, 14.9.1992, str. 54.

(2) Izvedbeni sklep Komisije 2013/503/EU z dne 11. oktobra 2013 o priznanju delov Unije kot prostih varooze čebel in o določitvi dodatnih jamstev, ki so potrebna za trgovanje znotraj Unije in uvoz za zaščito njihovega statusa brez varooze (UL L 273, 15.10.2013, str. 38).